I år som i tidligere år har vi med en introklasse i NOR3F-Ligaen. Dette er en klasse for deg som ønsker å være med på moroa, men enda ikke har, eller akkurat har lært deg å gjøre pull-ups, T2B etc. Er man med i introklassen vil man altså kjøre en skalert versjon av øktene i de andre klassene der mer tekniske eller krevende øvelser er byttet ut med lettere og mer inkluderende alternativer. Man kan naturlig nok ikke kvalifisere seg til NM via denne klassen, men man får anledning til å bli med i NOR3F-Ligaen og man teller positivt på antall aktive utøvere for sin klubb i klubb-mot-klubb konkurransen. Det er bare én introklasse uavhengig av kjønn og alder. OBS! Dersom en melder seg på i introklassen må en gjøre alle testene i skalert utgave. En kan ikke bytte mellom klasser så fort en er påmeldt og konkurransen har startet. Detaljer for klubbkåringer og klasser finnes under.